Savimaan parantaminen | Meillä kotonaBlogitKoti-TVTalohakuOsallistuSisustusTee itseRakenna & remontoiPuutarhaEtsiAiheetSuosituimmatHakuMainosSavimaan parantaminenKasvimaa ja hyötykasvitjaajuttu:00SinullesuositeltuaKommentit(0)TekstiTeija HeinonenKuvatA-lehtien kuva-arkistoMainosMiten parannan savimaan mar­ja­pen­sai­ta varten? Vettä huonosti läpäisevillä savimailla marjapensaiden kasvualusta kannattaa tehdä hieman suosituksia ( 50 x 50 x 50 senttiä) syvemmäksi ja laajemmaksi. Muotoile se vielä loivaksi harjanteeksi. Näin ylimääräinen vesi valuu pois, eikä istutusalustasta muodostu vesihautaa. Tarvittaessa voit vähentää märkyyttä myös salaojituksen avulla.
Savimaa kunnostetaan viljelykelpoiseksi lisäämällä siihen reilusti kivennäismaata, esimerkiksi raekooltaan 0,2–2-millistä karkeaa hiekkaa sekä eloperäistä ainetta, kuten hyvin maatunutta maanparannusturvetta. Levitä molempia maanparannusaineksia vähintään viiden sentin kerros. Sekoita ainekset huolella pohjamaahan.
Voit käyttää marjatarhan peruslannoitteena esimerkiksi syyslannoitetta tai vähätyppisiä marjakasvien erikoislannoitteita. Peruskalkitukseen sopii rakeinen kalkki. Voit lisätä kasvualustan pohjalle myös kohtuullisen määrän hyvin palanutta karjan- tai hevosenlantaa.